Робэрт Патынсан

**Робэрт Дуґлас Томас Патынсан** (,  13 траўня 1986) — анґельскі актор, вядомы дзякуючы фільмам як зь вялікім бюджэтам, гэтак і незалежным. Патынсан уваходзіць у лік самых высокааплатных актораў у сьвеце. У 2010 годзе часопіс *Time* назваў яго адным з 100 найуплывовых людзей у сьвеце, а таксама ён быў уключаны ў сьпіс Forbes Celebrity 100.

Патынсан далучыўся да лёнданскага тэатральнага гуртка ў веку 15 гадоў. Сваю кінакар’еру пачаў з ролі Сэдрыка Дыґары ў фэнтазі-фільме ''Гары Потэр і Келіх агню'' (2005). Усясьветнае вызнаньне ён атрымаў, калі зыграў Эдўарда Калена ў шэрагу фільмаў *[[Сага зьмярканьня]]* (2008—2012), якія сабралі па ўсяму сьвету больш за 3,3 мільярды даляраў. Пасьля здыманьня ў рамантычных драмах ''Памятай мяне'' (2010) ды ''Вады дзеля сланоў'' (2011), Патынсан пачаў працаваць у незалежных фільмах ад рэжысэраў-аўтараў. Яго адзначылі за галоўныя ролі ў трылеры Дэйвіда Кронэнбэрґа ''Касмопаліс'' (2012), прыгодніцкай драме Джэймза Ґрэя ''Загубленае места Z'' (2016), крамольнай драме братоў Сафдзі ''Добры час (2017), навукова-фантастычнай драме Клер Дэні ''Чыстае жыцьцё'' (2018) ды псыхалягічнай драме жахаў Робэрта Эґерза ''Маяк'' (2019). Ён ізноў атрымаў папулярнасьць, калі зыграў галоўную ролю ў фільме Крыстафэра Нолана ''Тэнэт'' (2020) і зыграў ролю Бруса Ўэйна / Бэтмэна ў супэргеройскім фільме Мэта Рывза ''Бэтмэн'' (2022).

Апроч акторскай дзейнасьці Патынсан займаецца музыкай ды сьпявае ў некалькіх саўндтрэках да фільмаў. Ён датрымліваецца некаторых дабрачынных арґанізацыяў, у тым ліку Кампаніі GO, ды з 2013 году ёсьць тварам водару Dior.

## Жыцьцё й кар’ера

### 1986—2003: Раньняе жыцьцё
Патынсан нарадзіўся 13 траўня 1986 году ў Лёндане. Быў наймалодшым з трох дзяцей Клер, ён рос у невялікай хаце ў Барнзе зь дзьвюма старэйшымі сёстрамі Элізабэт ды Вікторыяй. Патынсан пачаў вучыцца іграць на гітары ды фартапіяна ў веку чатырох гадоў. Ён наведваў школу Tower House, зь якой у веку 12 гадоў быў адлучаны праз крадзеж часопісаў для дарослых ў паштовай краме й наступнае гандляваньне імі сваім аднаклясьнікам. Ён скончыў сваё школьнае навучаньне ў Harrodian School. У падлетковым веку працаваў фотамадэлью для брытанскіх модных брэндаў ды часопісаў, каб зарабіць трохі на жыцьцё, ды палюбіў кіно, дзе ўважаў Джэка Нікалсана, Марлона Брандо й Жана-Поля Бэльмандо за сваіх улюбёных актораў. На канцы падлеткевых й пачатку дваццатых гадоў ён выступаў з акустычнай гітарай па вечарах адчыненых мікрафонаў у пабах Лёндану, дзе выконваў напісаныя асабіста ім песьні альбо сольна пад сцэнічным псэўданімам *Bobby Dupea*, альбо са сваей суполкай *Bad Girls.* Ён часьцяком выступаў на вечарах адкрытых мікрафонаў у пабе The Spice of Life у лёнданскім Сога.

Патынсан меркаваў пра тое, каб стаць музыкантам ды паступіць ува ўнівэрсытэт, каб вывучаць красамоўства, але ніколі ня думаў пра акторскую кар’еру; ягоная настаўніца ў школе нават параіла яму не далучацца да драматычнага гуртка, таму што ўважала, што ён не падыходзіць дзеля творчага мастацтва. Аднак у 13 гадоў ён далучыўся да тутэйшага аматарскага тэатральнага клюбу пад назвай Barnes Theatre Company пасьля таго, як бацька запэўніў яго, таму што ён быў надта сарамлівым. У 15 гадоў ды пасьля дзьвюх гадоў працы па-за засьценьнем ён прайшоў праслухваньне для п’есы «Хлопцы і лялькі» і атрымаў сваю першую ролю кубінскага танцоўшчыка бяз рэплікаў. Ён атрымаў галоўную ролю Джорджа Ґібса ў наступнай п’есе «Наскае мястэчка», быў заўважаны агентам па пошуку талентаў, які сядзеў у залі. Ён таксама здымаўся ў п’есах «Макбэт», «Што Захоця» ды «Тэс з рода д’Эрбэрвілів». Патынсон плянаваў паступаць ува ўнівэрсытэт, але не паступіў, таму што фільмаваньне *Гары Потэр і Келіх агню* пайшло не за плянам. Ён жыў у адной кватэры ў лёнданскім раёне Сого разам з акторам ды добрым сябрай Томам Стурыджам.

### 2004—2007: Пачатак кар’еры
Патынсан меў другасныя ролі ў нямецкім тэлевізіным фільме ''Пярсьцёнак Нібэлюнгаў'' (2004) ды ў гістарычнай драме рэжысэркі Міры Найры ''Кірмаш ганарлівасьці'' (2004), аднак ягоныя сцэны былі выдаленыя і зьявіліся толькі на DVD вэрсіі. Пазьней у 2005 Патынсан зыграў Сэдрыка Дыґары ў фільме *Гары Потэр і Келіх агню*. Патынсан вучыўся занырваць з аквалангам, каб іграць ролю Дыґары. Праз гэтую ролю ён быў названы «Брытанскай зоркай заўтрашняга дня». Падчас гэтага пэрыяду яго пачалі зваць «наступным Джудам Лоў»

У 2006 годзе Патынсан зьняўся ў псыхалягічным трылеры *[[Прывідны лётнік]]* які быў паказаны на канале BBC Four кастрычніка ды набыў добрыя водгукі. *[[The Stage]]* высока адзначыў яго ігру сказаўшы «[ён] зыграў лётніка з назова зь ідыяльным злучэньнем у сябе жаха ды стомы ад сьвета цынізму». 19 студзеня 2007 году ён зьняўся ў другаснай ролі ў аднаразавой тэлевізійнай драме па матывам бэстсэлеру Кэйт Лонґ *[[Дапаможнік для дрэннай маці]]*.

### 2008—2013: Сага ''Зьмярканьня'' й усясьветнае вызнаньне

У 2008 Патынсан атрымаў ролю Эдўарда Калена ў фільме ''Зьмярканьне'', заснаваным на рамане Стэфэні Маер. Згодна з *TV Guide*, Патынсан з асьцярогай да праслухоўваньня, баючыся, што ня зможа адказаць «дасканаласьці», якое чакаецца ад пэрсанажа. Фільм выйшаў у лістападу 2008 году і ў той самы момант ператварыў Патынсана ў кіназорку. Няхай фільм і атрымаў невыразныя водгукі, крытыкі добра ацанілі ягоную хімію з калегай Крыстэн Стэўарт. *The New York Times* назвала Патынсана «здольным ды экзатычна прыгожым» акторам, а Роджэр Эбэрт сказаў, што ён быў «добора выбраны» на гэтую ролю.

Іншым праектам Патынсана ў 2008 быў *[[Як быць]]*, камэдыйна драматычны фільм, які меў маленькі бюджэт і быў напісаны ды зрэжысаваны Олівэрам Ірвінґам. Ён быў паказаны на некалькіх фэстывалях і атрымаў неадназначныя адзнакі ад крытыкаў. Далей Патынсан зьняўся ў галоўнай ролі фільма *[[Зьлёгку Попелу]]* як Сальвадор Далі, гішпанска-брытаскай драме зрэжысаваны Паўлам Марысанам. Ён таксама заняў галоўную ролю ў маленькім фільме *Летні Будынак* зрэжысаваны Дэйзі Ґілі. Гэта фільм пазьней быў перавыданы як частка анталёгіі пад назвай ''Любоў ды Недавер'', улючваючы пяць маленькіх фільмаў пра восемь чалавек, якія шукаюць узапраўднае задавальненьне.

## Крыніцы

Катэгорыя:Ангельскія акторы
Катэгорыя:Ангельскія мадэлі